
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 5 mai 2004

Nr.29/150
A V I Z

asupra proiectului de Lege privind exercitarea profesiei de asistent 

medical şi  a profesiei de moaşă, precum şi organizarea şi 

funcţionarea Ordinului Asistenţilor Medicali şi Moaşelor din România

Cu adresa nr. PL X –263, din 3 mai 2004, Comisia pentru învăţământ, ştiinţă, tineret şi sport a primit, spre dezbatere şi avizare, conform art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor  nr. 23/ 2003, proiectul de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 5 mai 2004.

În urma dezbaterilor, cu majoritate de voturi, s-a hotărât avizarea favorabilă a proiectului de lege, cu modificările cuprinse în anexă.

         PREŞEDINTE                                                                  SECRETAR

   Prof.univ.dr.ing. Anghel Stanciu                                       Prof.univ.dr.Iulian Mincu

ANEXĂ

AMENDAMENTE

la proiectul de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România

1. La articolul 20 se introduce alin.(1), text nou, cu următorul cuprins:

,,Art.20 (1) În învăţământul postliceal sanitar se pot înscrie absolvenţii de liceu cu certificat de absolvire sau diplomă de bacalaureat.,,

Art.20 devine alin. (2) cu următorul text, nemodificat: 

,,Asistenţii medicali şi moaşele, absolvenţi ai şcolilor sanitare postliceale cu diplomă de bacalaureat, pot accede în colegii universitare cu profil medico-farmaceutic uman şi facultăţi de asistenţi medicali, respectiv în facultăţi de moaşe, în condiţiile legii, cu posibilitatea echivalării studiilor efectuate în învăţământul medical preuniversitar, în condiţiile stabilite de senatele universitare, conform reglementărilor în vigoare privind autonomia universitară.,,

Motivare: Punerea de acord cu prevederile Legii învăţământului nr.84/1995, modificată prin Legea nr.151/1999 şi prin Legea nr.268/2003,  art.52 (2), respectiv art.26 (1) şi cu prevederile Acordului european asupra instruirii şi formării asistenţilor medicali, adoptat la Strasbourg şi devenit lege internă (Legea nr.529/2002) precum şi Directivele europene nr.77/452/CEE, 77/453/CEE, 80/154/CEE, 80/155/CEE, 2001/19/CEE.

2. La anexa 1 B ,,Titlurile oficiale de calificare de asistent medical generalist,,  se introduce următorul text, în mod similar ca la Anexa 1 A:

,,Asistent medical, studii         - diplomă de licenţă Ministerul Educaţiei şi  

superioare de lungă durată:          şi Cercetării / Ministerul Educaţiei, Cercetării 

                                                          şi Tineretului

Motivare: Punerea în acord cu Legea nr.461/2000, amendată în anul 2002 şi în concordanţă cu prevederile acestui proiect de lege.

